

KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS ETIKOS KOMISIJOS SUDARYMO**

2019 m. gegužės 21 d. Nr. SP-107

Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 1 dalimi, Kėdainių rajono savivaldybės Etikos komisijos nuostatų, patvirtintų 2009 m. spalio 23 d. sprendimu Nr. TS-326 „Dėl Kėdainių rajono savivaldybės Etikos komisijos nuostatų tvirtinimo“ 6 punktu, Kėdainių rajono savivaldybės taryba n u s p r e n d ž i a:

1. Sudaryti rajono savivaldybės tarybos kadencijos laikotarpiui Kėdainių rajono savivaldybės Etikos komisiją:

1.1. Rimantas Diliūnas,

1.2. Aušrelė Kaminskienė,

1.3. Saulius Sinickis,

1.4. Algimantas Kižauskas,

1.5. Tomas Bičiūnas,

1.6. Virginija Baltraitienė,

1.7. Irena Golovašova,

1.8. Danutė Sakalauskienė,

1.9. Jovita Mediekšė.

2. Kėdainių rajono savivaldybės Etikos komisijos pirmininku skirti Saulių Sinickį

 Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras Valentinas Tamulis

Egidijus Grigaitis Arūnas Kacevičius Dalius Ramonas

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS ETIKOS KOMISIJOS SUDARYMO**

2019 m. gegužės 17 d.

Kėdainiai

**Parengto sprendimo projekto tikslai:**

Sprendimo projekto tikslas – Kėdainių rajono savivaldybės tarybos kadencijos laikotarpiui sudaryti savivaldybės Etikos komisiją.

**Sprendimo projekto esmė**, **rengimo priežastys ir motyvai:**

Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai,gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai),bendruomeninių organizacijų atstovai, kiti savivaldybės gyventojai. Etikos komisijoje seniūnaičiai arba seniūnaičiai ir visuomenės atstovaituri sudaryti ne mažiau kaip 1/3 komisijos narių.

Savivaldybės taryba savo įgaliojimų laikui sudaro Etikos komisiją. Savivaldybės taryba šios komisijos pirmininką mero teikimu skiria iš šios komisijos narių. Jeigu yra paskelbta savivaldybės tarybos opozicija, Etikos komisijos pirmininko kandidatūrą iš šios komisijos nario meras teikia savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, reglamento nustatyta tvarka. Jeigu savivaldybės tarybos opozicija nepasiūlo Etikos komisijos komisijos pirmininko kandidatūros, Etikos komisijos pirmininką savivaldybės taryba iš šios komisijos narių skiria mero teikimu. Komisijos atsakingojo sekretoriaus pareigas atlieka savivaldybės administracijos direktoriaus paskirtas valstybės tarnautojas, šios funkcijos įrašomos į jo pareigybės aprašymą. Etikos komisija nagrinėja skundus dėl politikų elgesio, savo veikloje vadovaujasi LR Konstitucija, LR valstybės politikų elgesio kodeksu ir Etikos komisijos nuostatais.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Priimtas sprendimas atitiks teisės aktų reikalavimus.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Bendrojo skyriaus vedėjas Egidijus Grigaitis